हिजोआज अपार्टमेन्ट भन्नेबित्तिकै प्राय: सबै मानिसमा नकारात्मक दृष्टिकोण रहेको पाउँछु, म। तर वैशाख १२ गतेका दिन भूकम्पले सबैलाई मच्चाइरहेका बेला एक समय यस्तो आयो, जतिबेला हरेक व्यक्तिले ईश्वरसँग सिर्फ आफ्नु जीवन रक्षाको भीख मागे होलान्। घरबार, धनसम्पत्ति, रुपियाँपैसा जस्ता कुरा जोगाउने होस कहाँ थियो र त्यतिबेला! सबैका मनमा त्यो संकटपूर्ण घडीमा आफ्नु ज्यान मात्र जोगाउन पाए कत्रो न रण जितिने थियो जस्तो लागेको हुँदो हो। होइन भने कुनै टिभी च्यानलमा देखाइएको सिन्धुपाल्चोकको एउटा भिडियो क्लिपमा किन एकजना व्यक्ति, "ए, आइज! आइज! हेर्, हामी बाँच्यौं! हामी बाँच्यौं!" भनेर रनबन घन्किनेगरि चिच्याउंदा हुन् र?
